钦定古今图书集成/明伦汇编/氏族典/第080卷 > 吴郁
## 钦定古今图书集成/明伦汇编/氏族典/第080卷 > 吴郁

按《万姓统谱》：“郁字文盛，休宁人。幼颖敏倜达，中成化
辛卯乡试。壬辰会试，第进士，授工部主事，提督清江
提举司，痛革宿弊，以廉能称。寻迁员外郎，差榷荆州
竹木厂。郁一以光明正大莅之，积年胥侩无所售其
诈，人既不怨，课亦不亏。一载还部，寻差河南赈济，迁
郎中，出督遵化铁冶，能誉益著。未几，擢云南布政司”
左参议，分守安普道。宽猛得中，夷民悦服。丁母忧，服
阕，以疾卒。号“冰潭。”所著有《冰潭稿》。